armvectores/hy_wikipedia_2023 huggingface dataset:
Սիփան Փաշինյան

Սիփան Արտակի Փաշինյան (ապրիլի 28, 1990(1990-04-28), Իջևան, Հայկական ԽՍՀ, ԽՍՀՄ), հայ քաղաքական գործիչ, Քաղաքացիական պայմանագիր կուսակցության վարչության անդամ, ՀՀ ԱԺ 7-րդ գումարման պատգամավոր։


== Կենսագրություն ==
Սիփան Փաշինյանը ծնվել է 1991 թվականի ապրիլի 28-ին Տավուշի մարզի Իջևան քաղաքում։ 2008 թվականին ընդունվել է ԵՊՀ Իջևանի մասնաճյուղ՝ «Ինֆորմատիկա և կիրառական մաթեմատիկա» ֆակուլտետ։
2009-2011 թվականներին մեկնել է ժամկետային զինվորական ծառայության՝ ՀՀ ԶՈՒ հատուկ նշանակության բրիգադ։
2015-ին վերականգնել է ուսումը ԵՊՀ Իջևանի մասնաճյուղում՝  «Ինֆորմատիկա և կիրառական մաթեմատիկա» ֆակուլտետ։
2011-2013 թվականներին աշխատել է «Հայկական Ժամանակ» օրաթերթի տնօրենի օգնական, 2013-2014 թվականներին՝ «Մեր Տպարան» ՍՊԸ  տպագրիչ,  2014-2015 թվականներին՝ «Մեր Տպարան» ՍՊԸ նյութա-տեխնիկական ապահովող,  2015-2018 թվականներին՝ «Մեր Տպարան»  ՍՊԸ փոխտնօրեն,
2018 թվականի մայիս-դեկտեմբեր ամիսներին՝ ՀՀ տարածքային կառավարման և զարգացման նախարարությունում՝  վարչական վերահսկողության և համայնքային ծառայության վարչության խորհրդական։
2015 թվականից՝ «Քաղաքացիական պայմանագիր» կուսակցության հիմնադիր անդամ։ 
2015 թվականից՝ «Քաղաքացիական պայմանագիր» կուսակցության վերահսկող հանձաժողովի անդամ։ 2016 թվականից՝  «Քաղաքացիական պայմանագիր» կուսակցության վերահսկող հանձաժողովի նախագահ։
Հասարակական-քաղաքացիական շարժումներին ակտիվ ներգրավված է եղել 2011 թվականից։
2017 թվականի Խորհրդարանական ընտրությունների ժամանակ առաջադրվել է  «ԵԼՔ» դաշինքի պատգամավորության թեկնածու թիվ 13-րդ ընտրատարածքում։
2018 թվականի սեպտեմբերին ղեկավարել է   «Իմ քայլը»  դաշինքի նախընտրական շտաբը՝ Երևանի ավագանու ընտրություններում։
2018 թվականի դեկտեմբերի 9-ին ԱԺ պատգամավոր է ընտրվել «Իմ քայլը» կուսակցությունների դաշինքի թիվ 13 ընտրատարածքի տարածքային ընտրական ցուցակով։  
2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համագումարի ժամանակ ընտրվել է ՔՊ վարչության անդամ։
Պարգևատրվել է ՀՀ ՊՆ պատվոգրով (2016 թվական)։


== Կրթություն ==
2008 թվականին ընդունվել է ԵՊՀ Իջևանի մասնաճյուղ՝ «Ինֆորմատիկա և կիրառական մաթեմատիկա» ֆակուլտետ։
2009-2011 թվականներին մեկնել է ժամկետային զինվորական ծառայության՝ ՀՀ ԶՈՒ հատուկ նշանակության բրիգադ։
2015 թվականին վերականգնել է ուսումը ԵՊՀ Իջևանի մասնաճյուղում՝ «Ինֆորմատիկա և կիրառական մաթեմատիկա» ֆակուլտետ։


== Աշխատանքային գործունեություն ==
2016 թվականի հոկտեմբերի 30-ին ընտրվել է Քաղաքացիական պայմանագիր կուսակցության վարչության անդամ։
2018 թվականի Երևանի ավագանու արտահերթ ընտրությունների ժամանակ եղել է «Իմ քայլը» դաշինքի քաղաքապետի թեկնածու Հայկ Մարությանի նախընտրական շտաբի ղեկավարը։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով։


== Ընտանիք ==
ՀՀ վարչապետ Նիկոլ Փաշինյանի եղբորորդին է։


== Ծանոթագրություններ ==
Վեսյոլի Կուտ (գյուղ, Կազանկայի շրջան)

Անվան այլ կիրառումների համար տե՛ս՝ Վեսյոլի ԿուտՎեսյոլի Կուտ (ուկրաիներեն՝ Веселий Кут), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Վեսյոլի Կուտ գյուղում բնակվում էր 3 մարդ։ Բնակավայրը զբաղեցնում է 0,206 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջոն Հերշել

Ջոն Հերշել լրիվ անուն ազգանունը՝ Ջոն Ուիլյամ Ֆրեդերիկ Հերշել (անգլ.՝ John Frederick William Herschel; մարտի 7, 1792(1792-03-07)[…], Սլաու, Բերկշիր, Անգլիա, Մեծ Բրիտանիայի թագավորություն - մայիսի 11, 1871(1871-05-11)[…], Քենթ, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի քիմիկոս, մաթեմատիկոս, աստղագետ, ֆիզիկոս և փորձարարական լուսանկարիչ, հռետոր, Լոնդոնի թագավորական ընկերության անդամ (1813)։
Ուիլյամ Հերշելի որդին։
Աստղագիտության մեջ ներմուծել է Հուլյան ժամանակը, 1847 թվականին առաջարկել է Սատուրնի արբանյակների ներկա անվանումները։ Մեծ ավանդ ունի լուսանկարչության գիտության մեջ, հետազոտել է դալթոնիզմը, ուլտրամանուշակագույն ճառագայթների քիմիական էներգիան։
Առաջինն է մշակել երկու լինզաների միջոցով օբյեկտիվների ստեղծման տեսական հիմքերը։ Ակտինոգրաֆի միջոցով հետազոտել է արևի լույսը։
1833 թվականին Լոնդոնի թագավորական ընկերությունը նրան պարգևատրել է իր բարձրագույն պարգևներից մեկով՝ Թագավորական շքանշանով։
1834 թվականին Ջոն Հերշելը կատարել է Արեգակնային համակարգության ամենամոտ մոլորակային ու աստղային համակարգի՝ Կենտավրոսի ալֆայի առաջին միկրոմետրական դիտարկումները


== Աշխատություններ ==
Some Remarkable Applications of Cotes' Theorem, 1812
Considerations of various Points of Analysis, 1814
Results of Astronomical Observations Made During 1834—1838 at the Cape of Good Hope
Preliminary Discourse on the Study of Natural Philosophy, 1830
Outlines of Astronomy, 1849
General Catalogue of Nebulae, 1864
New General Catalogue of Nebulae and Clusters of Stars, 1888
Джон Гершель. Философия естествознания. СПб., 1868.


== Գրականություն ==
Колчинский И. Г., Корсунь А. А., Родригес М. Г. Астрономы: Биографический справочник. — 2-е изд., перераб. и доп. — Киев: Наукова думка, 1986. — 512 с.
Субботин А. Л. Концепция методологии естествознания Джона Гершеля (из истории английского индуктивизма). — М.: ИФ РАН, 2007. — 83 с. ISBN 978-5-9540-0068-9
Иностранные члены Российской академии наук XVIII—XXI вв.: Геология и горные науки. / Отв. редактор И. Г. Малахова. М.: ГЦ РАН, 2012. − 504 с. ISBN 978-5-904509-08-8 (эл. версия).


== Ծանոթագրություններ ==
Աստերոիդների ցանկ (220101-220200)

Աստերոիդների ցանկ (220001-220100)  • Աստերոիդների ցանկ  • Աստերոիդների ցանկ (220201-220300)
 Աստերոիդների ցանկ (220001-220100)  • Աստերոիդների ցանկ  • Աստերոիդների ցանկ (220201-220300)
Խորլուպի

Խորլուպի (ուկրաիներեն՝ Хорлупи), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1562 թվականին։
2001 թվականի տվյալներով Խորլուպի գյուղում բնակվում էր 711 մարդ։ Բնակավայրը զբաղեցնում է 2,87 կմ² տարածք։ Բնակչության խտությունը կազմում էր 247,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիլիպենկի (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՊիլիպենկիՊիլիպենկի (ուկրաիներեն՝ Пилипенки), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Պիլիպենկի գյուղում բնակվում էր 68 մարդ։ Բնակավայրը զբաղեցնում է 0,071 կմ² տարածք։ Բնակչության խտությունը կազմում էր 957,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտի (Սարդինիա)

Մոնտի (իտալերեն՝ Monti), կոմունա Իտալիայում, գտնվում է Սարդինիա մարզում՝ Օլբիա-Տեմպիո գավառում։
Բնակչությունը 2134 մարդ (2008 թվականի տվյալներով), բնակչության խտությունը 20 կմ²։ Զբաղեցնում է 123 կմ² տարածք։ Փոստային ինդեքս՝ 7020։ Հեռախոսային կոդ՝ 0789։
Բնակչության հովանավոր սուրբ են համարվում Սան Գավինո Մարտիրեն, Սանտա Մարիա դելլա Փեյսը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0789 478200
Էլեկտրոնային փոստ՝ monti@pec.comune.monti.ss.it
Պաշտոնական կայք՝ http://www.comune.monti.ss.it/


== Արտաքին հղումներ ==
Բնակավայրի պաշտոնական կայք (անգլ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պլեխանովսկայա փողոց (Վորոնեժ)

Պլեխանովսկայա փողոց, փողոց Վորոնեժի կենտրոնում։ Երկարությունը 2,3 կմ է։


== Տեղակայվածություն ==
Փողոցը սկիզբ է առնում համալսարանի հրապարակից, որտեղ գտնվում է Վորոնեժի պետական համալսարանի հիմնական շենքը, անցնում է Զաստավա հրապարակով և ավարտվում երկաթուղային ճանապարհների ուղեկամրջի մոտ։ Ավտոմոբիլային լայնությունը 4-6 շերտ է։

Փողոցը կարևոր դեր է խաղում քաղաքի երթևեկության համար՝ լինելով քաղաքի գլխավոր մայրուղիներից մեկը։ Նրանով են անցնում ավտոբուսային շատ երթուղիներ, ինչպես նաև՝ տրոլեյբուսի մեկ երթուղի։ Մինչև 2001 թվականը Պլեխանովսկայա փողոցի երկայնքով՝ Կոլցովսկայայից մինչև Զաստավա հրապարակ, անցնում էր տրամվայի 8 երթուղի, ինչպես նաև՝ մինչև 1960-ական թվականների սկիզբը, Կոլցովսկու հրապարակից դեպի Կոլցովսկի փողոց տրամվայի գիծ կար։ Վերջում փողոցը հասնում է Մոսկովյան պրոսպեկտ։ Պլեխանովսկայա փողոցում տեղակայված է քաղաքի երբեմնի խոշորագույն խանութներից մեկը` «Մանկական աշխարհը»։ XXI դարի սկզբին պիկ ժամերին փողոցը խիստ ծանրաբեռնված էր տրանսպորտով:


== Պատմություն ==
Փողոցը կառուցվել է 1774 թվականի կանոնավոր պլանի համաձայն։ Համաձայն այս ակտի` ժամանակակից Պլեխանովսկայան, իսկ այդ ժամանակ` Նովոմոսկովսկայան, Մոսկվա տանող ճանապարհի սկիզբն էր (իրեն զուգահեռ Ստարոմոսկովսկայայի փոխարեն, այժմ ՝ Կարլ Մարքս)։ Ստարոմոսկովսկայան Վորոնեժի շատ վաճառականների բնակավայրն էր, այստեղ էլ գտնվում էին նրանց խանութները։ Փողոցի երկու կողմերում կային շուկայի հրապարակներ։ Կապի ժամանակակից հետազոտական ինստիտուտի տեղում Երրորդության տաճարն է եղել։


== Տեսարժան վայրեր ==
Չնայած այն հանգամանքին, որ փողոցը ամենահներից մեկն է համարվում Վորոնեժում և ակտիվորեն կառուցվել է նախահեղափոխական շրջանում, հին կառույցներ գրեթե չեն պահպանվել։

Թիվ 3՝ գործարանատեր Սավոստյանովի տունը, որը կառուցվել է 1768-1773 թվականների միջև ընկած ժամանակահատվածում։
Թիվ 10՝ «Վոլգա-Կամա» բանկ (1914-1915 թվականներ)։
Թիվ 16՝ Վյախիրև վաճառականների տունը, որը կառուցվել է 1904 թվականին։
Թիվ 29՝ Տարածաշրջանային գավառագիտական թանգարան։
Վորոնեժի օպերայի և բալետի պետական թատրոնի հարևանությամբ Ա. Ս. Պուշկինի հուշարձանը։


== Պատկերասրահ ==

		
		


== Գրականություն ==
Попов П. А. Воронеж: История города в названиях улиц. — 2-е изд.. — Воронеж: Кварта, 2003. — 448 с.


== Ծանոթագրություններ ==


== Արտաքին հղումներ ==
Улица Плехановская на сайте Старый Воронеж(չաշխատող հղում)
Մոնտե Սանտ Անջելո

Մոնտե Սանտ Անջելո (իտալերեն՝ Monte Sant'Angelo), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 13491 մարդ, բնակչության խտությունը կազմում է 57 մարդ/կմ²։ Զբաղեցնում է 243 կմ² մակերես։ Փոստային ինդեքս՝ 71037, հեռախոսային կոդ՝ +39 0884։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0884 561018
Պաշտոնական կայք՝ http://www.montesantangelo.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Էրի Գրեյնոր

Արիել Գելթման «Էրի» Գրեյնոր (անգլ.՝ Ariel Geltman «Ari» Graynor, ապրիլի 27, 1983(1983-04-27), Բոստոն, ԱՄՆ), ամերիկացի դերասանուհի։ 


== Կենսագրություն ==
Արիել Գելթմեն Գրեյնորը ծնվել է 1983 թվականի ապրիլի 27-ին Մասաչուսեթս նահանգի Բոսթոն քաղաքում։ Պրոֆեսիոնալ մակարդակով զբաղվել է լուսանկարչությամբ։ Սովորել է Բուքինգեմյան «Բրաուն և Նիկոլաս» քոլեջում և Քեմբրիջի մասնավոր դպրոցում։ 2001 թվականին ընդունվել է Հարթվորդի Թրինիթի քոլեջ։ 2005 թվականին խաղացել է Բրոդվեյի մի քանի բեմադրություններում։
Հեռուստատեսությունում նորամուտը կատարել է 2001 թվականին «Սոպրանոները» սերիալում։ 2009 թվականին ստացել է «Young Hollywood Awards» մրցանակ «Կատակերգություն» կատեգորիայում։
2012 թվականին նկարահանվել է «Եթե ուզում ես լավ  ժամանակ անցկացնել, զանգիր․․․» ֆիլմի գլխավոր դերում։
2017 թվականին նկարահանվել է «Մեռնում եմ ծիծաղից» սերիալում։


== Ֆիլմագրություն ==


== Ծանոթագրություններ ==
Նաթիբ լեռ

Նաթիբ լեռ , հրաբուխ և կալդերա Ֆիլիպինների Լուսոն կղզու հարավում՝ Բաթանի շրջանում։ Հրաբուխը զբաղեցնում է Բաթան թերակղզու հյուսիսային հատվածը։ Լեռն իր շրջակայքով բնության հատուկ պահպանվող տարածք է և 1945 թվականից կոչվում է Բաթանի ազգային պարկ։


== Ֆիզիկական առանձնահատկություններ ==

Նաթիբ լեռը ստրատոհրաբուխ է՝ 6-7 կմ (3.7-4.3 մղոն) բարձրությամբ կաղնաձև կալդերայով, որը բացված է դեպի հյուսիս-արևմուտք։ Այդ կալդերայի արևելյան կողմում ընկած է ավելի փոքր՝ 2 կմ-անոց Պասուկուլան կալդերան։ Նաթիբ լեռան ամենաբարձր գագաթը ծովի մակարդակից բարձր է 1253 մետր (4111 ոտնաչափ) և գտնվում է երկու կալդերաների համընկնման կետում։ Բարդ կալդերան ընդհանուր ունի 26 կմ (16 մղոն) տրամագիծ։


== Հրաբխային ակտիվություն ==
Նաթիբ լեռը չի ունեցել պատմական ժայթքումներ։ 1991 թվականի ուսումնասիրությունները ցույց են տվել, որ վերջին ժայթքումը հավանաբար տեղի է ունեցել Անթրոպոգենից մինչև Պլեյստոցեն ընկած ժամանակահատվածում։ Ավելի վաղ՝ 1971 թվականին կատարված հետազոտությունը ցոյց է տալիս, որ ժայթքման հետևանքով առաջացած նյութերի տարիքը 69 000-ից ±27 000 է։ Դոկտոր Քեվին Ռոդոլֆոյի վերջերս կատարած հետազոտությունը Չիկագոյի Իլինոյս համալսարանի հողի և շրջակա միջավարի գիտությունների դեպարտամենտից ցույց է տվել, որ վերջին ժայթքումը եղել է հրաբխի նախապատմական պիրոկլաստիկ  հոսքը, որը Սուբիկ ծովածոցից մուտք է գործել Զամբալեսի թերակղզի, ուսումնասիրելուց 11-18 000 տարի հետո։ Նաթիբի այժմյան ակտիվությունը զբաղեցնում է 5 ջերմային տարածք։ Նաթիբ կալդերայի հիդրոթերմալ հանքավայրերից են Ասինը, Մամոտը, Տիգուլանգինը, Ույոնգը և Պայպիտը։ Հանքավայրերի ջերմաստիճանը՝ ցածր հոսքերով և չեզոք կամ ալկալային ջրազրկմամբ, հասնում է 30-56°C-ի։
Ֆիլիպինների հրաբխագիտության և սեյսոմոլոգիայի համալասրանը Նաթիբ լեռը դասակարգել է պոտենցիալ ակտիվ հրաբուխների մեջ։


== Երկրաբանություն ==
Նաթիբ լեռան վրա հայտնաբերված ժայռերի մեծամասնությունը բիոտիտային, հոռնբլենդային, անդեզիտային ծագման է, որոնք ունեն թեքում դեպի դացիտային հոսքեր և տուֆեր և նման են Մարիվելս լեռանը՝ Բաթան թերակղզու հարավային մասին։
Նաթիբը Արևմտյան Բաթանի հրաբխային շղթայի մասն է, որն իր մեջ ներառում է Պինատուբո ակտիվ հրաբուխը։


== Տես նաև ==
Ֆիլիպինների ակտիվ հրաբուխների ցանկ
Ֆիլիպինների պոտենցիալ ակտիվ հրաբուխների ցանկ
Ֆիլիպինների հանգած հրաբուխների ցանկ
Խաղաղօվկիանոսյան հրաբուխների հրե օղակ


== Ծանոթագրություններ ==


== Արտաքին հղումներ ==
Philippine Institute of Volcanology and Seismology (PHIVOLCS), Natib page
Smithsonian Institution's Global Volcanism Program, Natib page
Գյումրու պատվավոր քաղաքացիների ցանկ

«Գյումրու պատվավոր քաղաքացի», կոչում, որը շնորհվում է 1964 թվականից Գյումրիում (այն ժամանակ՝ Լենինական)։ Կոչումը շնորհվում է քաղաքի ավագանու կողմից՝ Գյումրի քաղաքին մատուցած ծառայությունների համար։


== Գյումրու պատվավոր քաղաքացիների ցանկ ==
Ծանոթագրություն     Զրկվել է կոչումից և հեռացվել ցանկից


== Ծանոթագրություններ ==


== Արտաքին հղումներ ==
«Գյումրու պատվավոր քաղաքացիները»։ Գյումրու համայնքապետարան
Պենց

Պենց, գյուղ Հունգարիայի Հանրապետության Պեստ երկրամասում։ Ըստ 2008 թվականի մարդահամարի՝ գյուղի բնակչությունը կազմում է 1,460 մարդ, իսկ բնակչության միջին խտությունը 68 մարդ/կմ²։


== Ծանոթագրություններ ==
Փարիզ (թերթ)

Անվան այլ կիրառումների համար տե՛ս՝ Փարիզ (այլ կիրառումներ)«Փարիզ», ֆրանսահայ շաբաթական, ապա կիսամսյա լրատու պարբերական։ Լույս է տեսել 1860-1863 թվականներին, Փարիզում։ Խմբագիր-տնօրեն՝ Ա․ Մուրադյան, պատասխանատու հրատարակիչ՝ Վ․ Լանգլուա։ 
Տարածվել է Արևմտյան Հայաստանում և Թուրքիայի խոշոր քաղաքներում, Մերձավոր Արևելքում, Հնդկաստանում, Ռուսաստանում, Ֆրանսիայում, ԱՄՆ-ում և այլուր։ Հիմնականում անդրադարձել է արևմտահայ հասարակական, տնտեսային և առևտրային կյանքի հարցերին։ Կարևորել է Ազգային սահմանադրության մշակման անհրաժեշտությունը։ 
Հանդես է եկել երկրագործությունը, հատկապես բամբակի մշակումը, զարգացնելու առաջարկով և, որպես ժողովրդի կենսամակարդակի բարձրացման ուղի՝ ջատագովել առևտուրը այլ երկրների հետ։ Առանձին համարներ է նվիրել Արևմտյան Հայաստանի ներքին կացությանը, լուրեր հաղորդել թուրքական բռնությունների դեմ հայերի ինքնապաշտպանական ելույթների վերաբերյալ։


== Ծանոթագրություններ ==
Ավդուռի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Ավդուռ գյուղի պատմության և մշակույթի հուշարձանների ցանկը։ Ցանկում ներառված է ընդամենը 6 հուշարձան։

 


== Տես նաև ==
Արցախի Հանրապետության պատմության և մշակույթի անշարժ հուշարձանների ցանկ


== Ծանոթագրություններ ==
Լուրատե Կաչիվիո

Լուրատե Կաչիվիո (իտալերեն՝ Lurate Caccivio), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 10 028 մարդ, խտությունը՝ 1946 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 22075։ Հեռախոսային կոդ՝ 031։


== Արտաքին հղումներ ==
Բնակավայրի պաշտոնական կայք (իտալ.) Archived 2021-03-07 at the Wayback Machine.


== Ծանոթագրություններ ==
Ջորդան Լուկակու

Ջորդան Մենամա Լուկակու (հոլ.՝ Jordan Menama Lukaku, հուլիսի 25, 1994(1994-07-25), Անտվերպեն, Ֆլանդրիա, Բելգիա), բելգիացի ֆուտբոլիստ, ով ծագումով Կոնգոյի Հանրապետությունից է, հանդես է գալիս որպես Բելգիայի հավաքականի և «Լացիո» ակումբի ձախ պաշտպան։ 2016 թվականի Եվրոպայի առաջնության մասնակից։
Ջորդան Լուկակուի հայրը՝ Ռոժե Լուկակուն, նույնպես եղել է պրոֆեսիոնալ ֆուտբոլիստ և խաղացել է Զաիրի հավաքականում։ Նրա ավագ եղբայրը Ռոմելու Լուկակուն է։


== Ակումբային կարիերա ==

Լուկակուն խաղացել է բազմաթիվ երիտասարդական ակումբներում նախքան 2008 թվականին «Անդերլեխտի» ակադեմիա տեղափոխվելը։ 2011 թվականին նա ընդգրկվել է ակումբի հայտացուցակում մրցաշրջանի համար։ 2012 թվականի մարտի 21-ին՝ «Զյուլտե-Վերեգեմ» ակումբի դեմ խաղի ժամանակ նա կատարել է իր նորամուտը Ժյուպիլե լիգայում։ Նա թիմի կազմում երկու անգամ հաղթել է Բելգիայի առաջնությունում 
և մեկ անգամ Սուպերգավաթի խաղարկությունում։
2013 թվականի ամռանը Լուկակուն վարձավճարային հիմունքներով տեղափոխվել է «Օստենդե» ակումբ։ Օգոստոսի 31-ին «Լոքերեն» ակումբի դեմ խաղի ժամանակ Լուկակուն կատարել է իր նորամուտը նոր թիմի կազմում։ 2014 թվականի ամռանը «Օստենդե» ակումբը գնել է Լուկակույի տրանսֆերը։ 2015 թվականի օգոստոսի 1-ին՝ «Վեստերլո» ակումբի դեմ խաղի ժամանակ նա խփել է իր առաջին գոլը նոր թիմի կազմում։
2016 թվականի ամռանը Լուկակուն տեղափոխվել է իտալական «Լացիո» ակումբ։ Տրանսֆերի արժեքը կազմել է 3 միլիոն եվրո։ Օգոստոսի 21-ին՝ «Ատալանտա» ակումբի դեմ խաղի ժամանակ նա կատարել է իր նորամուտը իտալական Սերիա Ա-ում։ 2017 թվականի դեկտեմբերի 23-ին՝ «Կրոտոնե» ակումբի դեմ խաղի ժամանակ Լուկակուն խփել է իր առաջին գոլը «Լացիո» ակումբի կազմում։


== Միջազգային կարիերա ==
2015 թվականի հոկտեմբերի 10-ին Լուկակուն 2016 թվականի Եվրոպայի առաջնության նախընտրական փուլի շրջանակներում կայացած Անդորրայի հավաքականի դեմ խաղի ժամանակ կատարել է իր նորամուտը Բելգիայի հավաքականի կազմում։ 2016 թվականի մայիսին նա ընդգրկվել է Բելգիայի հավաքականի ընդկայնված հայտացուցակում՝ մասնակցելու 2016 թվականի Եվրոպա առաջնության  եզրափակիչ փուլին։
2016 թվականի ամռանը Լուկակուն Բելգիայի հավաքականի կազմում մասնակցել է Ֆրանսիայում կայացած Եվրոպայի առաջնությանը։ Մրցաշարի ընթացքում նա մասնակցել է  Հունգարիայի հավաքական դեմ խաղին։


== Ձեռքբերումներ ==
Ակումբային
 «Անդերլեխտ»

 Բելգիայի ֆուտբոլի առաջնություն — 2011/12, 2012/13
Բելգիայի սուպերգավաթակիր — 2013 «Լացիո»

Իտալիայի սուպերգավաթակիր — 2017


== Ծանոթագրություններ ==


== Արտաքին հղումներ ==
Լուկակուի պաշտոնական Տվիտերի էջը
Լուկակուն transfermarkt-ում
Լուկակուն soccerbase.com-ում
Լուկակուն WhoScored.com կայքում
Լուկակուն Սերիա A-ի պաշտոնական կայքում Archived 2018-08-15 at the Wayback Machine.
Լուկակուն ՈՒԵՖԱ-ի պաշտոնական կայքում
Ինստրումենտալիզմ

Ինստրումենտալիզմ, պրագմատիզմի տարբերակը՝ Զ. Դյուիի ուսմունքը, ըստ որի ճանաչողությունը խնդիրների լուծում է կոնկրետ իրավիճակներում, իսկ ճանաչողության միջոցները՝ ընդհուպ մինչև վերացական մտակառուցումները, խնդիրների լուծման համար պատմականորեն ձևավորված գործիքներ՝ «ինստրումենտներ» (լատ.՝ instrumentum- գործիք)։ Որպես այդպիսիք, դրանք չեն տարբերվում այն մեխանիզմներից ու միջոցներից, որոնք ապահովում են կենդանի օրգանիզմների, մարդու և մարդկանց հանրությունների կենսաբանական ու հասարակական հարմարումը միջավայրին, վերջինիս նպատակահարմար վերափոխումը։ Հետևաբար, ինստրումենտալիզմը անտեսում է գիտելիքի օբյեկտիվ բովանդակության հարցը՝ ճշմարտությունը հանգեցնելով գիտելիքի ֆունկցիոնալ արդյունավետությանը։
Դանիլովո (այլ կիրառումներ)

Դանիլովո, կարող է վերաբերել՝


== Ուկրաինայի բնակավայրեր ==
Դանիլովո - ավան, Ուկրաինայի Դոնեցկի մարզի Ենակիևոյի քաղաքային խորհրդում
Դանիլովո - գյուղ, Ուկրաինայի Անդրկարպատյան մարզի Խուստի շրջանում


== Ռուսաստանի բնակավայրեր ==
Դանիլովո - գյուղ Ռուսաստանի Մարի Էլ հանրապետության Յոշկար-Օլա քաղաքային օկրուգի կազմում։
Դանիլովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Ուֆա (գետ)

Անվան այլ կիրառումների համար տե՛ս՝ Ուֆա (այլ կիրառումներ)Ուֆա, գետ Ուրալում և Նախաուրալում՝ Չելյաբինսկի, Սվերդլովսկի մարզերում և Բաշկիրական ԻՍՍՀ-ում, Բելայա գետի (Վոլգայի ավազան) աջ վտակը։ Երկարությունը 918 կմ է, ավազանը՝ 53,1 հազար կմ2։ Սկիզբ է առնում Ուրալթաու լեռնաշղթայում Ուֆիմսկոյի լճից։ Սնումը ձնային է։ Ջրի միջին տարեկան ծախսը 388 մ3/վրկ է, առավելագույնը՝ 3740 մ3/վրկ, նվազագույնը՝ 55 մ3/վրկ։ Նավարկելի է 305 կմ։ Լաստառաքելի է։ Սառցակալում է նոյեմբերից ապրիլ։ Ուֆաի ափին են Կրասնոուֆիմսկ և Ուֆա քաղաքները։ Կա հէկ։


== Ծանոթագրություններ ==
Ռադբեժ

Ռադբեժ  (ռուս.՝ Радбеж≥), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սեմիռեցկա գետի աջ ափին՝ 16 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000025034
Հիդրոլոգիական ուսումնասիրությունների կոդը - 103002503
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մասիս քաղաքի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Մասիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մարիա Ռեսա

Մարիա Անջելիտա Ռեսա (անգլ.՝ Maria Angelita Ressa,հոկտեմբերի 2, 1963(1963-10-02), Մանիլա, Ֆիլիպիններ ), ֆիլիպին-ամերիկյան լրագրող և գրող, Rappler առցանց լրատվական կայքի համահիմնադիր և գործադիր տնօրեն։ Ֆիլիպինցի առաջին Նոբելյան մրցանակակիրը։


== Կենսագրություն ==


=== Վաղ տարիներին ===
Մարիա Ռեսան ծնվել է 1963 թվականի հոկտեմբերի 2-ին Մանիլայում։ Նրա հայրը մահացել է, երբ նա ընդամենը մեկ տարեկան էր։ Նրա մայրն ամուսնացել է ամերիկացու հետ, իսկ Մարիա Անջելիտան 1973-1986 թվականներին ապրել է ԱՄՆ-ում, որտեղ ավարտել է Փրինսթոնի համալսարանը։


=== Կարիերա ===
Մարիա Անգելիտան հայրենիք վերադարձավ 1986 թվականին՝ Դեղին հեղափոխությունից հետո և սկսեց աշխատել հեռուստատեսությունում։ Նա եղել է Մանիլայում CNN-ի բյուրոյի ղեկավարը 1987-1995 թվականներին և CNN-ի բյուրոյի ղեկավարը Ջակարտայում 1995-ից 2005 թվականներին։ 2005 թվականից նա ղեկավարում է ֆիլիպինյան ABS-CBN հեռարձակողի լրատվական ծառայությունը, իսկ 2011 թվականին նա ստեղծել և ղեկավարել է Rappler առցանց լրատվական կայքը։


=== Հակամարտություն Ֆիլիպինների իշխանությունների հետ ===
2020 թվականին նա դատապարտվել է առցանց զրպարտության համար հիմնված վիճահարույց Ֆիլիպինների կիբերհանցագործության մասին օրենքի վրա։ Մարիա Ռեսայի հետապնդումը դատապարտվել է իրավապաշտպան կազմակերպությունների և լրագրողների կողմից՝ որպես հարձակում մամուլի ազատության դեմ։
2019 թվականի փետրվարի 13-ին Ռեսան ձերբակալվեց այն մեղադրանքով, որ 2012 թվականին Ռապլերը իբր կեղծ լուրեր է հրապարակել առ այն, որ գործարար Վիլֆրեդո Քենգն  (Wilfredo Keng) իր մեքենան պարտքով է տվել երկրի Գերագույն դատարանի գլխավոր դատավոր Ռենատո Կորոնային։ Հաջորդ օրը նրան գրավի դիմաց ազատ են արձակել։ 2020 թվականի հունիսի 15-ին Մանիլայի դատարանը նրան մեղավոր է ճանաչել զրպարտության մեջ։ Քանի որ Ռեսան Ֆիլիպինների նախագահ Ռոդրիգո Դուտերտեի մշտական ​​քննադատն է, նրա ձերբակալությունը և դատապարտումը ընդդիմության և միջազգային հանրության շատերի կողմից դիտվեց որպես քաղաքական դրդապատճառներով արարք։


== Նվաճումներ և մրցանակներ ==
Ընդգրկվել է Time ամսագրի 2018 թվականի «Տարվա մարդ» ցուցակում որպես լրագրողներից մեկը, որը հետապնդվել է իրենց տեսակետների և ճշմարտությունը փնտրելու համար։
Ռեսան 25 առաջատար դեմքերից մեկն է «Լրագրողներ առանց սահմանների» կազմակերպության կողմից ստեղծված տեղեկատվության և ժողովրդավարության հանձնաժողովի կողմից։
2021 թվականին Ռեսան արժանացել է Խաղաղության Նոբելյան մրցանակի (ռուսական «Նովայա գազետա»-ի գլխավոր խմբագիր Դմիտրի Մուրատովի հետ միասին)։ Պարգևատրվել է համապատասխանաբար Ֆիլիպիններում և Ռուսաստանում խոսքի ազատության պաշտպանության համար «համարձակ պայքարի» համար։


== Ծանոթագրություններ ==
Այղրգյոլ (այլ կիրառումներ)

Այղրգյոլ, կարող է վերաբերել՝

Այղրգյոլ - գյուղ Արևմտյան Հայաստանում, Վանի վիլայեթի Արծկե-Ալջավազի գավառում
Այղրգյոլ - լճակ Արևմտյան Հայաստանում, Երզնկա քաղաքի շրջակայքում
Այղրգյոլ - լճակ Արևմտյան Հայաստանում, Էրզրումի շրջանում, Էրզրում քաղաքից 10-15 կմ հեռավորության վրա
Այղրգյոլ - լճակ Կարսի մարզում, Կարս քաղաքից մոտ 18-20 կմ հյուսիս-արևմուտք
Այղրգյոլ - լճակ Հայկական լեռնաշխարհում, Վանա լճի հյուսիսում, Սիփան լեռան ստորոտներում
Փայլող սամուրայը

Փայլող սամուրայը, Կրիս Բեյլի և Մարկ Կոտսերի ապագայում թողարկվող ամերիկյան անիմացիոն կատակերգություն։ Պրեմիերան տեղի կունենա 2017 թվականի օգոստոսի 4-ին։ Ըստ ստեղծողների խոսքերի ֆիլմը հիմնված է Մել Կրուկսի Փայլող նստարաններ ստեղծագործության վրա։


== Սյուժե ==
Մուլտֆիլմը պատմում է երիտասարդ շան՝ Հենկի մասին, ով երազում է Սամուրայ դառնալ։ Նա պետք է փրկի Կակամուչո անունով մի գյուղ չար Իկա Չու կատվից, ով ցանկանում է գյուղն ազատել բնակչությունից։


== Դերերը հնչյունավորել են ==
Մայքլ Սերա -  շուն Հենկը, ով ցանկանում է սամուրայ դառնալ և փրկել գյուղը՝ Կակամուչոն։
Սեմյոել Ջեքսոն -  Ջիմբո կատուն, ով մի ժամանակ հայտնի բանակային էր
Ռիկի Ջերվեյս -  Իկա Չու, դաժան կատու, ով իր ծրագրերը ունի Կակամուչո քաղաքի վերաբերյալ
Մել Բրուքս -  Շոգան, մի քիչ ցրված սակայն տաղանդավոր առաջնորդ
Ջորջ Տակեի -  Օգեա, չարագործի օգնականը
Աասիֆ Մանդվի -  Յաշերկո Իչիրո.
Ջիմոն Հոնսու -  Սումո, բարեհոգի հսկա։
Միշել Յեո -  Յուկի, Էմիկոի մայրը
Սանդրա Տսինգ Լո -  Փոքրիկ Մայր
Հեվենլի Ջոյ Ջերինս -  Էմիկո կատվիկ
Մելանի Բրաուն -  Ընձուղտ (կամեո)


== Ծանոթագրություններ ==
Պոգրանիչնոե (գյուղ, Վիբորգսկի շրջան)

Անվան այլ կիրառումների համար տե՛ս՝ ՊոգրանիչնոեՊոգրանիչնոե (ռուս.՝ Пограничное), գյուղ Ռուսաստանի Լենինգրադի մարզի Վիբորգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավլովիչի (գյուղ, Օվրուչի շրջան)

Անվան այլ կիրառումների համար տե՛ս՝ ՊավլովիչիՊավլովիչի (ուկրաիներեն՝ Павловичі), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1863 թվականին։
2001 թվականի տվյալներով Պավլովիչի գյուղում բնակվում էր 147 մարդ։ Բնակավայրը զբաղեցնում է 0,054 կմ² տարածք։ Բնակչության խտությունը կազմում էր 2722,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոլ-մոլ (փողոց)

Փոլ-Մոլ (անգլ.՝ Pall Mall), Լոնդոնի փողոցներից է։ Սենտ-Ջեյմս թաղամասի կենտրոնական փողոցն է։ Վերջանում է Հեյմարկետ փողոցի մոտ, որտեղից կա երկու նրբանցք՝ Փոլ-Մոլ-Իստ և Կոկսպեր-ստրիտ, որոնք էլ տանում են դեպի Տրաֆալգարյան հրապարակը։ Փոլ-Մոլին զուգահեռ գտնվում է Մոլ ծառուղին։
Փոլ-Մոլի ողջ հարավային մասը զբաղեցնում է Սենտ-Ջեյմսի պալատը։ Փոլ-Մոլը ստացել է իր անվանումը 17-րդ դարում։
Սան Սադուրնի դե Նոյա

Սան Սադուրնի դե Նոյա (կատ.՝ Sant Sadurní d'Anoia կամ իսպ.՝ San Sadurní de Noya), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրոինցիայում։ Գտնվում է Մարեսմե շրջանում։ Զբաղեցնում է 18,97 կմ² մակեերես։ Բնակչությունը կազմում է 4904 (2007 թվական)։


== Ժողովրդագրություն ==


== Ծանոթագրություններ ==


== Արտաքին հղում ==
Պաշտոնական կայք (իսպ.)
Հմայակ Հարությունյան (այլ կիրառումներ)

Հմայակ Հարությունյան անուն-ազգանունը կարող է վերաբերել հետևյալ անձանց.

Հմայակ Հարությունյան հայ բժիշկ, քիթկոկորդականջաբան
Հմայակ Հարությունյան (պատմաբան) (մարտի 12, 1906, Լամզկերտ, Վանի վիլայեթ - հոկտեմբերի 28, 1981, Երևան), հայ պատմաբան։ Պատմական գիտությունների թեկնածու (1939 թվական), պրոֆեսոր (1966 թվական), ՀԽՍՀ գիտության վաստակավոր գործիչ (1954 թվական)։
Խոփուրի

Խոփուրի (վրաց.՝ ხოფური), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Լենտեխիից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 102 մարդ։


== Ծանոթագրություններ ==
(4226) Դեմիաան

(4226) Դեմիաան (անգլ.՝ Damiaan), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 1-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,863304 ա. մ., առավելագույնը մոտենում է 2,1228 ա. մ. հեռավորության վրա և հեռանում 3,6038 ա. մ.։ Արեգակի շուրջ մեկ ամբողջական պտույտ է կատարում 1769,7 երկրային օրվա ընթացքում, իր ուղեծրով շարժվելով միջինում 0,203424 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4226) Դեմիաան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիդիա Իովլևա

Լիդիա Իվանովնա Իովլևա (ռուս.՝ Лидия Ивановна Иовлева, նոյեմբերի 3, 1931(1931-11-03), Տվերի մարզ, ՌԽՖՍՀ, ԽՍՀՄ - օգոստոսի 18, 2018(2018-08-18), Մոսկվա, Ռուսաստան), խորհրդային և ռուս արվեստագետ, ռուսական ու խորհրդային արվեստին նվիրված գրքերի և կատալոգների հեղինակ, Ռուսաստանի գեղարվեստի ակադեմիայի իսկական անդամ (2012), Ռուսաստանի Դաշնության մշակույթի վաստակավոր աշխատող (1993), Ռուսաստանի Դաշնության արվեստի վաստակավոր գործիչ (1996)։ Երկար տարիներ աշխատել է որպես Տրետյակովյան պատկերասրահի գլխավոր տնօրենի առաջին տեղակալ։


== Կենսագրություն ==
Լիդիա Իովլևան ծնվել է 1931 թվականի նոյեմբերի 3-ին Ռուսաստանի ներկայիս Տվերի մարզի տարածքում։ 1954 թվականին ավարտել է Լենինգրադի պետական համալսարանի պատմության ֆակուլտետը։ Դրանից հետո ուղարկվել է Պերմի պետական պատկերասրահում, որտեղ աշխատել է երկու տարի։
1956 թվականին Լիդիա Իովլևան տեղափոխվել է Մոսկվա և սկսել է աշխատել Տրետյակովյան պատկերասրահում։ Սկզբում աշխատել է պատկերասրայի էքսկուրսիաների բյուրոյում, ապա դարձել է 19-րդ դարի երկրորդ կեսի գեղանկարչության բաժնի ավագ գիտաշխատող, իսկ հետո նշանակվել է բաժնի վարիչ։ Մինչև 2013 թվականը եղել է Տրետյակովյան պատերասրահի գլխավոր տնօրենի առաջին տեղակալ գիտական աշխատանքի գծով։
1993 թվականին Լիդիա Իովլևային շնորհվել է Ռուսաստանի Դաշնության մշակույթի վաստակավոր աշխատողի կոչում, իսկ 1996 թվականին՝ Ռուսաստանի Դաշնության արվեստի վաստակավոր գործչի կոչում։
Լիդիա Իովլևան հեղինակել է ավելի քան 60 հրապարակում՝ նվիրված ռուսական արվեստի պատմությանը, ինչպես նաև թանգարանային գործին։ Նա եղել է Տրետյակովյան պատկերասրահի հավաքածուի արվեստի ստեղծագործությունների բազմահատոր կատալոգի պատասխանատու խմբագիր։
Ամուսինը՝ Գենրիխ Գունկինը (1930-2006), եղել է արվեստագետ, լրագրող և գրող։
Լիդիա Իովլևան մահացել է 2018 թվականի օգոստոսի 17-ի լույս 18-ի գիշերը Մոսկվայում։ Թաղվել է Շչերբինսկի գերեզմանատանը։


== Աշխատություններ ==
Վիկտոր Միխայլովիչ Վասնեցով (ռուս.՝ Виктор Михайлович Васнецов), Լենինգրադ, Художник РСФСР, 1964։
Գեղարվեստական շրջիկ ցուցահանդեսների ընկերություն (ռուս.՝ Товарищество передвижных художественных выставок), Լենինգրադ, Художник РСФСР, 1971։
Վիկտոր Վասնեցով (ռուս.՝ Виктор Васнецов), Մոսկվա, Трилистник, 1998։


== Ծանոթագրություններ ==


== Արտաքին հղումներ ==
Иовлева Лидия Ивановна, Российская академия художеств — www.rah.ru
Ֆոս դու Իգուասու

Ֆոս դու Իգուասու (պորտուգալերեն՝ Foz do Iguaçu. պորտուգալերենից թարգմանած՝ նշանակում է Իգուասուի գետաբերան), քաղաք Բրազիլիայի Պարանա նահանգի ծայր արևմուտքում՝ Իգուասուի ջրվեժի մերձակայքում, նահանգի վարչական կենտրոնից՝ Կուրիտիբայից մոտավորապես 650 կիլոմետր հեռավորության վրա։ Նահանգում մեծությամբ յոթերորդ բնակավայրն է։ Բնակչության թվաքանակը՝ շուրջ  265,000։
Իգուասուի ջրվեժների համակարգը, որ գտնվում է Բրազիլիայի և Արգենտինայի սահմանի վրա, բաղկացած է 257 առանձի ջրվեժներից և հռչակվել է որպես նոր ժամանակների աշխարհի բնության յոթ հրաշալիքներից մեկը։


== Համառոտ տեղեկատվություն ==
Քաղաքի բնորոշ հատկանիշներն են համարվում վերին աստիճանի զարգացած զբոսաշրջությունը և մշակութային բազմազանությունը։ Այստեղ ապրում են շուրջ 80 ազգությունների ներկայացուցիչներ. մեծ թիվ են կազմում հատկապես իտալացիները, պորտուգալացիները, արաբները, չինացիները, պարագվայցիները, արգենտինացիները։ Ֆոս դու Իգուասուն ներառված է եռազգային մի տարածաշրջանում՝ սահմանակցելով արգենտինական Պուերտո Իգուասուին և պարագվայական Սյուդադ դել Էստեին։ Քաղաքային բյուջեի գլխավոր աղբյուրը զբոսաշրջությունն է՝ առևտրով և այլ ծառայությունների մատուցմամբ հանդերձ։
Ուսումնասիրությունների արդյունքները վկայում են, որ Ֆոս դու Իգուասուն զբոսաշրջային այցելությունների տեսակետից երկրորդ տեղն է գրավում Բրազիլիայում՝ զիջելով միայն երկրի մայրաքաղաք Ռիո դե Ժանեյրոյին։ 2010 թվականին քաղաքն արժանացել է Բրազիլիայի զբոսաշրջության նախարարության սահմանած մրցանակներից տասին։ Բրիտանական The Guardian-ը Ֆոս դու Իգուասուն համարում է զբոսաշրջային լավագույն երթուղին բրիտանացիների համար, իսկ ամերիկյան CNN հեռուստատեսային ցանցը բրազիլական այդ քաղաքին տեղ է հատկացնում առավել ռոմանտիկ 14 երթուղիների շարքում։
Ֆոս դու Իգուասուի մոտ են կառուցվել Իտայպու ամբարտակը և աշխարհի՝ հզորությամբ երկրորդ հիդրոէլեկտրակայանը, որը զիջում է միայն չինական Երեք կիրճերի ամբարտակին ու հէկին։ 20 գեներատորներով և 14.000 մեգավատտ հզորությամբ՝ այն ապահովում է Բրազիլիայում սպառվող էլեկտրաէներգիայի շուրջ 15%-ը և Պարագվայում սպառվող էլեկտրաէներգիայի 86%-ը։
Քաղաքում, ըստ բրազիլական չափանիշների, ցածր է հանցավորության մակարդակը։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 4.853.331 հազար ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 16.102,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2007 թվականի դրությամբ, կազմում է՝ 0,802 (տվյալները ՄԱԿ-ի զարգացման ծրագրի)։


== Կլիմա ==


== Պատմություն ==
1549 թվականին իսպանացի ճանապարհորդ-հետազոտող Կաբեսա դե Վական հայտնաբերել է ջրվեժները և չափազանց տպավորված՝ անվանել  Quedas de Santa Maria: Ավելի ուշ վերանվանել են Quedas del Iguazu՝ գործածելով տեղաբնիկ հնդկացիական գուարանի ցեղի տված անվանումը։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==

Official site of the city.
Official site of the city.
City Tourist Office Archived 2020-02-25 at the Wayback Machine.
Visit Foz do Iguaçu
Turismo em Foz do Iguaçu Archived 2020-09-28 at the Wayback Machine.
Անտոնոպոլ (այլ կիրառումներ)

Անտոնոպոլ, կարող է վերաբերել՝

Անտոնոպոլ - գյուղ, Ուկրաինայի Նիկոլաևի մարզի Բրատսկոեի շրջանում
Անտոնոպոլ - գյուղ, Ուկրաինայի Վիննիցայի մարզի Կալինովկայի շրջանում
(5590) 1990 VA

(5590) 1990 VA, աստերոիդ ատենի ընտանիքում։ Հայտնաբերվել է 1990 թվականի նոյեմբերի 9-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 0,985604 ա. մ., առավելագույնը մոտենում է 0,7101 ա. մ. հեռավորության վրա և հեռանում 1,2611 ա. մ., իսկ Երկրի ուղեծրին աստերոիդը նվազագույնը մոտենում է 0,1214 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 357,4 երկրային օրվա ընթացքում, իր ուղեծրով շարժվելով միջինում 1,007281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5590) 1990 VA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իսակովո (գյուղ, Լոինսկոե գյուղական բնակավայր)

Անվան այլ կիրառումների համար տե՛ս՝ ԻսակովոԻսակովո (ռուս.՝ Исаково), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լորան Ուիտց

Լորան Ուիտց (այլ տարբերակով՝ Լորան Ուից, ֆր.՝ Laurent Witz, նոյեմբերի 21, 1975(1975-11-21), Ագնո), ֆրանսիացի մուլտիպլիկատոր, աշխատում է Լյուքսեմբուրգում։ Օսկարի 86-րդ մրցանակաբաշխության համար «լավագույն անիմացիոն կարճամետրաժ ֆիլմի համար» անվանակարգում արժանացել է օսկարի։ Zeilt Productions ստուդիայի ստեղծող։


== Կենսագրություն ==
Լորան Ուիտցը ծնվել է 1975 թվականի նոյեմբերի 21-ին Ագնոյում՝ Ֆրանսիայի հյուսիսարևելքում։ Լորան Ուիտցը 3D անիմացիայի հետ ծանոթացել է 1990-ական թվականներին կեսերին՝ Մեցի École supérieure d’art de Lorraine-ում գեղանկարչություն սովորելով։ Դրանում սովորելու ժամանակ ստեղծել է անիմացիոն կարճամետրաժ չորս ֆիլմ։ Այն ավարտել է գերազանցությամբ։ Ռեժիսորի մասնագիտությամբ կրթությունը շարունակել է Փարիզի Ex-Machina ստուդիայում։
2007 թվականին Լյուքսեմբուրգում հիմնադրել է իր սեփական Zeilt Productions անիմացիոն ընկերությունը։ Երեք տարի անց Յուսում ստեղծել է Watt Frame ֆրանկո-լյուքսեմբուրգյան ստուդիան։ Շուտով ավարտել է «Mr Hublot» մուլտֆիլմը, որի վրա աշխատել է երեք տարի նկարիչ Ալեքսանդր Էսպիգարեսի հետ համատեղ։ Մուլտֆիլմի աշխարհի ստեղծման մեջ մեծ դեր է խաղացել քանդակագործ Stéphane Halleux-ը, որին համահեղինակները բերել էին ֆիլմում մասնակցության։ Ֆիլմը միայնակ մարդու պատմություն, որը կյանքը կտրուկ փոփոխվում է, երբ նա ունենում է ռոբոտ-շուն։ ԱՄՆ-ում համարել են, որ արտադրության վրա ծախսվել է մոտ 2 միլիոն դոլար, սակայն իրականում ծախսվել է ընդամենը 250 000 եվրո։
2014 թվականի հոկտեմբերին New York Organ Donor NetWork-ի և Yong and Rubicam New York-ի համար ավարտել է «Long Live New York» կարճամետրաժ մուլտֆիլմը։ Ֆիլմի պրեմիերան կայացել է Նյու Յորքում One Screen Film Festival-ի ժամանակ։ Ֆիլմը մրցանակ է ստացել լավագույն անիմացիայի համար։


== Ֆիլմագրություն ==
2007. Die neuen Abenteuer von Reineke Fuchs (միջնադարյան ֆրանսերենով՝ «Ռենարի մասին վեպ»)։
2013. Mr Hublot:
2014. Long Live New York:


== Հիմնական մրցանակներ ==
2013. Kerry Film Festival 2013՝ Լավագույն անիմացիա անվանակարգում։
2014. Ամերիկյան կինոակադեմիայի մրցանակ՝ Լավագույն կարճամետրաժ մուլտֆիլմ անվանակարգում։
2014. Lumiere Award 3D Creative Arts Awards-ում, ԱՄՆ։
2014. SOHO International Film Festival` Լավագույն անիմացիոն ֆիլմ անվանակարգում։
2014. Stuttgart Internationl Festival` Դիտորդների մրցանակ անվանակարգում։


== Ծանոթագրություններ ==


== Գրականություն ==
Justine Demade Pellorce. Premier opus de Laurent Witz, producteur nord-mosellan de films d’animation. La poésie numérique de «Mr.Hublot». LaSemaine. 2009 Archived 2016-03-05 at the Wayback Machine..


== Արտաքին հղումներ ==
Լորան Ուիտցի պաշտոնական կայքը
Laurent Witz Internet Movie Database կայքում
Ուպտինո

Ուպտինո (ռուս.՝ Уптино, բաշկիրերեն՝ Опто), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 232 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվա Առնոլդ

Եվա Առնոլդ (անգլ.՝ Eve Arnold, ապրիլի 21, 1912(1912-04-21)[…], Ֆիլադելֆիա, Փենսիլվանիա, ԱՄՆ - հունվարի 4, 2012(2012-01-04)[…], Լոնդոն, Մեծ Լոնդոն), ամերիկուհի լուսանկարիչ և ֆոտոլրագրող, 1957 թվականին առաջին կինն էր, ով անդամակցում էր «Magnum Photos» միջազգային ֆոտոգործակալությանը։


== Կենսագրություն ==
Եվա Առնոլդը (նախկինում Քոենը) ծնվել է ԱՄՆ-ի արևելյան մասում գտնվող Փենսիլվանիա նահանգի Ֆիլադելֆիա քաղաքում՝ հրեաների ընտանիքում։ Ծնողներներն են Ուիլիամը և Բեսսի Քոենը։ Նրա հետաքրքրվածությունը լուսանկարչության հանդեպ սկսել է դեռևս 1946 թվականից, երբ նա Նյու Յորքի գործարանի համար պատվեր կատարեց։ Նրա առաջին քայլերը դեպի պրոֆեսիոնալ լուսանկարչություն սկսել է «Harper’s Bazaar» ամսագրից։
Աշխատել է Չինաստանում, Հարավաֆրիկյան Հանրապետությունում, Ռուսաստանում, Աֆղանստանում։
Ճանաչման է արժանացել նշանավոր ամերիկյան կինոդերասանուհի, երգչուհի Մերիլին Մոնրոյի լուսանկարների շարքի համար։ Այդ թվում լուսանկարել է Մառլեն Դիտրիխին, Ջոան Քրոուֆորդին, Էլիզաբեթ Թեյլորին, Կլարկ Գեյբլին, Մաքոլմ Իքսին, Ժաքլին Քենեդին, Մարգարետ Թետչերին, Եղիսաբեթ II֊ին և ուրիշներին։
1961 թվականին որդու հետ տեղափոխվել են Լոնդոն, որտեղ աշխատել է «The Sunday Times» կիրակնօրյա օրաթերթում, որի շնորհիվ դառնում է բրիտանական լուսանկարչության կարևոր դեմքերից մեկը։


== Առավել հայտնի լուսանկարներ ==
Marilyn Monroe, 1960.
Horse Training for the Militia in Inner Mongolia, 1979.
Jacqueline Kennedy arranging flowers with daughter Caroline, 1961.


== Ալբոմներ ==
The Unretouched Woman, 1976.
Flashback: The 50’s, 1978.
In China, 1980.
In America, 1983.
Marilyn for Ever, 1987.
Marilyn Monroe: An Appreciation, 1987.
All in a Day’s Work, 1989.
The Great British, 1991.
In Retrospect, 1995.
Film Journal, 2002.
Handbook, 2004


== Պարգևներ ==
Honorary Degree of Doctor of Science, University of St. Andrews, Scotland, 1997.
Honorary Degree of Doctor of Letters, Staffordshire University.
Doctor of Humanities, Richmond, the American International University in London.
Master Photographer, International Centre of Photography, NYC.
Բրիտանական Թագավորության վաստակավոր սպա


== Ծանոթագրություններ ==
Բելոգորիե (քաղաքատիպ ավան, Ուկրաինա)

Բելոգորիե (ուկրաիներեն՝ Білогіря), քաղաքատիպ ավան Ուկրաինայի Խմելնիցկիի մարզի Բելոգորսկի շրջանում, շրջկենտրոն։ Հիմնադրվել է 1441 թվականին։
2007 թվականի տվյալներով Բելոգորիե քաղաքատիպ ավանում բնակվում էր 5 568 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լոռի (պանիր)

Անվան այլ կիրառումների համար տե՛ս՝ Լոռի (այլ կիրառումներ)Լոռի, աղաջրային պանիրների դասին պատկանող հայկական պանիր։ Հասունանում և պահպանվում է աղաջրի մեջ, այդ պատճառով չունի կոշտ մակերես, ունի պինդ բաղադրություն, յուրահատուկ՝ սպիտակից մինչև բաց դեղին գույն, տարբեր մեծության և ձևի աչքեր։ Հասունանում է երկու ամսվա ընթացքում։


== Պատրաստման եղանակը ==
3% յուղայնությամբ կաթը պաստերիզացվում է 72-75-ում, հետո սառեցվում մինչև 30-33 և մակարդվում։ Մակարդի թթվայնությունը պետք է լինի 80-100, մակարդման տևողությունը 15-20 րոպե, երկրորդ տաքացման ջերմաստիճանը՝ 34-380, տևողությունը 3-7 րոպե։
Շիճուկը հեռացնելուց հետո պանրազանգվածը լցվում է կաղապարների մեջ։ Ինքնամամլումից 10 րոպե հետո գցվում է աղաջրի մեջ, որի խտությունը պետք է լինի 15-17 %, ջերմաստիճանը՝ 14-16%, այդ վիճակում մնում է 15-20 օր։ Հատիկների մեծությունը հատիկադրման պահին պետք է լինի՝ 12-15 մմ, իսկ ձևավորումից առաջ՝ 7-8 մմ։


== Բաղադրությունը ==
Բաղադրության մեջ մտնում են պաստերացված կաթ, մանրէական կոնցենտրատ՝ մեզոֆիլիկ կաթնաթթվային հիմքով, մանրէական ծագման կաթ մերող պատրաստուկ (խիմոզին), սեղանի աղ։


== Ծանոթագրություններ ==
Դարպասապահ

Դարպասապահը որոշ թիմային մարզաձևերում թիմի խաղացողներից մեկն է, որը նշանակված է ուղղակիորեն դարպասը պատշպանելու համար՝ մրցակցի կողմից դարպասի վրա գրոհներից։ Այդպիսի խաղային դիրքեր գոյություն ունեն ֆուտբոլում, տափօղակով հոկեյում, հանդբոլում, ջրագնդակում և այլ մարզաձևերում։
Սովորաբար դարպասապահների համար գործում են հատուկ կանոններ, որոնք չեն գործում այլ խաղացողների համար։ Այս կանոնները հաճախ գործում են դարպասապահներին պաշտպանելու համար, որոնք ակնհայտ թիրախ են մրցակցի վտանգավոր, երբեմն նույնիսկ բռնի գործողությունների համար։ Որոշակի մարզաձևերում, օրինակ տափօղակով հոկեյում, դարպասապահներից պահանջվում է կրել հատուկ հանդերձանք՝ մարմինը խաղային առարկաներից պաշտպանելու համար (օրինակ տափօղակից)։
Որոշ խաղաձևերում դարպասապահները ունեն այլ խաղացողների համար սահմանված իրավունքները։ Օրիանակ ֆուտբոլում դարպասապահը կարող է գնդակի հետ վարվել այնպես, ինչպես մնացած խաղացողները, բացի այդ նա կարող է գդնակը վերցնել ձեռքով խաղադաշտի որոշակի հատվածում։ Այլ մարզաձևերում դարպասապահների գործողությունները կարող են սահմանափակված լինել, կամ թույլատրվել խաղադաշտի որոշակի հատվածներում։ Օրինակ ՀԱԼ-ում (NHL) դարպասապահները չեն կարող տափօղակով խաղալ խաղադաշտի որոշ սահմանափակ հատվածներում։
Լեուխի

Լեուխի (ուկրաիներեն՝ Леухи), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1783 թվականին։
2001 թվականի տվյալներով Լեուխի գյուղում բնակվում էր 1 396 մարդ։ Բնակավայրը զբաղեցնում է 4,61 կմ² տարածք։ Բնակչության խտությունը կազմում էր 302,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարշալ շրջան (Կենտուկի)

Անվան այլ կիրառումների համար տե՛ս՝ Մարշալ շրջան (այլ կիրառումներ)Մարշալ շրջան (անգլ.՝ Marshall County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 790 կմ² է, բնակչությունը՝ 31.448 մարդ (2010 թ. տվյալներով)։ Շրջկենտրոնն է Բենտոն բնակավայրը։ Կազմավորվել է 1842 թ.։
Հայկական թաղամաս (այլ կիրառումներ)

Հայկական թաղամաս — քաղաքի հատված, որ բնակեցված է հայերով։

Արմենիկենդ — Բաքվի նախկին հայկական թաղամասը։
Հայկական թաղամաս — Երուսաղեմի Հին քաղաքի չորս թաղամասերից մեկը։
Հայկական թաղամաս (Բեյրութ)


== Տես նաև ==
Հայկական սփյուռք
(4258) Ռյազանով

(4258) Ռյազանով (անգլ.՝ Ryazanov), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 1-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,959009 ա. մ., առավելագույնը մոտենում է 2,7622 ա. մ. հեռավորության վրա և հեռանում 3,1558 ա. մ.։ Արեգակի շուրջ մեկ ամբողջական պտույտ է կատարում 1859,16 երկրային օրվա ընթացքում, իր ուղեծրով շարժվելով միջինում 0,193635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4258) Ռյազանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դերևյանկա (գյուղ, Պրիօնեժսկի շրջան)

Դերևյանկա (ռուս.՝ Деревянка, ֆիններեն՝ Uusikylä), գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Բնակչությունը 1989 թվականին գրանցված տվյալներով կազմում էր 2065 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուդանսկի գյուղական խորհուրդ (Խարկովի մարզ)

Սուդանսկի գյուղական խորհուրդ  (ուկրաիներեն՝ Суданська сільська рада), Ուկրաինայի Խարկովի մարզի Պերվոմայսկի շրջանում։
2001 թվականի տվյալներով Սուդանսկի գյուղական խորհրդում բնակվում էր 1722 մարդ։ Բնակավայրը զբաղեցնում է 70.3 կմ² տարածք։ Բնակչության խտությունը կազմում էր 24.5 մարդ/կմ²։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էլ Հադաթ (լճակ)

Էլ Հադաթ, լճակ Կիլիկիայում։ Համաձայն Քասունու արաբական աղբյուրներում այդպես է անվանվել Չըլար գյոլը, որը գտնվում է Մարաշի մոտ, Գյոնուքի դաշտում։


== Գրականություն ==
«Հայաստանի և հարակից շրջանների տեղանունների բառարան» Թ. Խ. Հակոբյան, Ստ. Տ. Մելիք-Բախշյան, Հ. Խ. Բարսեղյան։ Երեւանի Համալսարանի Հրատարակչություն, Երևան, 1986։
Բիբիենա

Բիբիենա (իտալերեն՝ Badia Tedalda), կոմունա Իտալիայում, գտնվում է Տոսկանա մարզի Արեցո գավառում։
Բնակչությունը կազմում է 12574 մարդ։ Բնակչության միջին խտությունը՝ 146 մարդ/կմ²։ Զբաղեցնում է 86 կմ² տարածք։ Փոստային ինդեքս՝ 52011։ Հեռախոսային կոդը՝ 0575։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0575 530601
Պաշտոնական կայք՝ http://www.comune.bibbiena.ar.it/ Archived 2005-10-25 at the Wayback Machine.


== Արտաքին հղումներ ==
http://www.comune.bibbiena.ar.it/ Archived 2005-10-25 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օզոկերիտաբուժություն

Օզոկերիտաբուժություն, ջերմաբուժության նոր մեթոդ, օզոկերիտի օգտագործումը բուժիչ նպատակով։ Առաջին անգամ կիրառվել է ԽՍՀՄ-ում, 1942 թվականին։ Բուժիչ նպատակով օգտագործվում է ջրից և մեխանիկական խառնուրդներից մաքրված, ստանդարտ օզոկերիտ, որը գրգռիչ ազդեցություն չի թողնում մաշկի վրա։ Օզոկերիտն ունի բարձր ջերմատարողություն ու ցածր ջերմահաղորդականություն, որի պատճառով նրա 60-70 °C-ի ապլիկացիաները մաշկի ծածկույթներում այրվածքներ և սրտի բեռնվածության երևույթներ չեն առաջացնում։ Ազդեցության մեխանիզմները, բուժական ցուցումները և հակացուցումները նույնն են, ինչ ջերմաբուժությանը


== Տես նաև ==
Ցեխաբուժություն
Պարաֆինաբուժություն
Չինար (անձնանուն)

Անվան այլ կիրառումների համար տե՛ս՝ Չինար (այլ կիրառումներ)Չինար, հայկական կանացի տարածված անուն է։ Պարսկերեն cinar բառից է, որից ունենք չինարի, սոսի ծառի անվանումը, որ այժմ գործածական է։ Ժողովուրդը կնոջ սլացիկ հասակը նմանեցրել է չինարի ծառին։ Oգտագործվում է նաև փաղաքշական Չինարիկ ձևով։


== Հղումներ ==